text:  Sympatický a dnes už zabudnutý animák z dielne Fox. Roboti sa tu pohrávajú s podobnou myšlienkou ako trebárs Alex Proyas v Ja robot a neváhajú sem-tam štuchnúť do známych scén veľkých filmov či už by som si spomenul na Gibsona v kilte, alebo kopaciu techniku Vyvoleného proti stovke agentov. To tradičné požmurkávanie na najmenších je tradične na päsť a film dosť možno vypnete pár sekúnd pred titulkami, ale čo sa dialo pred záverečnou tancovačkou dokáže pobaviť aj dospelákov. Hlavne je tu slušný repertoár hlášok a vtipných situácií. Tiež potešila bohatá kadencia nápadov tvorcov, ktorí popustili uzdu fantázii a to najmä v Robot City. Za mňa by minimálne jazda mestskou hromadnou stála za všetky drobné.
item_title: Roboti
item_directors: Chris Wedge Carlos Saldanha
item_screenwriters: David Lindsay-Abaire Lowell Ganz Babaloo Mandel
item_cast: Ewan McGregor Halle Berry Mel Brooks Stanley Tucci Dianne Wiest Jim Broadbent Amanda Bynes Jamie Kennedy Paul Giamatti D.L. Hughley Jennifer Coolidge Dan Hedaya Harland Williams Jackie Hoffman Jay Leno Robin Williams Stephen Tobolowsky Alan Rosenberg Chris Wedge Natasha Lyonne James Earl Jones Greg Kinnear Drew Carey Al Roker Terry Bradshaw Will Denton Marshall Efron Sondra James Paul Urmson Lucille Bliss